**SVANEKE TENNISKLUB – Generalforsamling d. 01.03.2025 – Referat**

Til stede: i alt 10 bestyrelsesmedlemmer, suppleanter og medlemmer.

1. **Valgt af dirigent og referent.**

Jakob Bondo og Hans Michael Kofoed-Hansen valgtes som henholdsvis dirigent og referent.

1. **Formandens beretning for 2024.**

Jannik Kofoed Nørregård aflagde sin beretning, der godkendtes med akklamation. Beretningen vedlægges referatet og postes på STKs hjemmeside.

1. **Kassererens aflæggelse af revideret regnskab for 2024.**

Peter Sonne omdelte det reviderede regnskab (resultatopgørelse) for 01.01.-31.12.2024 med til sammenligning af 2023 tal. Peter opsummerede regnskabet under anførsel af stabilt indtægtsniveau 2023/2024 (ca. 130.000 kr), faldende udgifter 2023/2024 (fra kr. 140.000 til kr. 102.000, hvilket skyldes lavere anlægs-investeringsaktivitet i 2024, og deraf følgende slutsaldo på kr. 168.000.

På spørgsmål oplyste Peter og Jannik, at der i den kommende sæsonkunne forudses øgede (netto-)omkostninger omkring kr. 50.000 til styrket træningstilbud til juniorer, voksen-intro mv. ved en deltids-cheftræner (Torsten Last); til hegn-ændringer i forbindelse med flytning af grusboksene og bedre adgang til banerne for klubbens vedligeholdelses-maskinel. Endelig kunne der blive tale om forsøg med regn/vinter-afdækning med presenning “a la Wimbledon” af bane 2 ved Ole Mikkelsen Inc.

Generalforsamlingen godkendte det reviderede regnskab og udtrykte tak til kasseren.

1. **Fastsættelse af kontingent.**

På baggrund af klubbens gode økonomi godkendtes bestyrelsens indstilling om uændret kontingent i 2025.

1. **Behandling af indkomne forslag.**

Der var ikke indkommet forslag fra medlemmerne.

1. **Valg af bestyrelsesmedlemmer.**

To bestyrelsesmedlemmer, Peter Sonne og Niklas Blangsted, var på valg og rede til at modtage genvalg. Begge genvalgtes for 2 år.

1. **Valg af mindst to suppleanter.**

Erik Mohr, Lars Kjærgaard og David Winther Hansen genvalgtes (for 1 år).

1. **Valg af 1 revisor.**

Per Jørgensen genvalgtes

1. **Valg af 1 revisorsuppleant.**

Jørgen Sonne genvalgtes.

1. **Eventuelt.**

Kasper Juhl Berg foreslog “senior drop-in træning”. Jannik ville sammen med cheftræneren undersøge, om dette var realisabelt. Belært af tidligere ville det formentlig kræver tilmelding.

På et spørgsmål besluttedes det, at formulere en generel henstilling om “husk at afmelde, hvis du ikke skal bruge din reservation” på STKs hjemmeside.

Et forslag om etablering af en “spiller-børs med niveau-opdeling” på klubbens hjemmesiden især for gæstespillere vil blive undersøgt af STKs web-master Lars Kjærgaard.

Formanden afsluttede GF med en tak til dirigenten og de deltagende medlemmer.

(Ref: HM)

**Formandens beretning for 2024:**

I 2024 havde vi en fuldtallig bestyrelse bestående af Peter Sonne (kasserer), Hans-Michael Kofoed-Hansen (Næstformand), Klaus Nørregaard, Niklas Blangsted og undertegnede. Erik Mohr, Lars Kjærgaard og David Winther har assisteret som suppleanter. Der er i løbet af året blevet afholdt 2 bestyrelsesmøder samt et par møder med BRK på anlægget.

2024 var endnu et godt år for for klubben med et stabilt medlemstal på 200 medlemmer samt stabile indtægts- og udgiftsniveauer med et mindre overskud på kr. 32.000.

Stor tak til bogholderiet ved Peter Sonne, og tak for den gode kommunikation med løbende status på økonomien.

Samarbejdet med BRK har i år bl.a. udmøntet sig i reparation af hegn og låge ved bane 2 samt udrensning i planter og krat bag bane 1 og 2. Tak til Hans Michael for at lede samarbejdet fra vores side.

Der blev også sat nye netstolper i på bane 2 svarende til netstolperne på bane 1, hvilket ser utroligt elegant ud. Stor tak til Ole Mikkelsen, Hans Michael og andre for det tunge stykke arbejde.

Vi opstartede i år samarbejde med Dam Gartner for regelmæssige gartnerhjælp til plante og ukrudtsbekæmpelse på baner og ved hegn, hvilket vi har været godt tilfredse med. Tak til Erik og andre for at skabe og vedligeholde den gode relation. Erik skal også have en tak med for donation af ny stor grill til klubhuset, som jeg håber vil blive taget meget i brug til kommende sæson.

Derudover har Niklas Blangsted sørget for design og levering af en række nye skilte til anlægget bl.a. til instruktion af brug af vandingsanlægget, tennisbane reglement og boldsalg. Derudover har Niklas opdateret klubbens logo i et knivskarpt digitalt format som er tro mod den tidligere version med svanen som frontfigur. Tak for arbejdet.

På IT og support siden skal der igen lyde en stor tak til Lars Kjærgaard for at supportere medlemmerne på Klubmodul og for at vedligeholde hjemmeside og mailsystem.

Til sidst er der blevet etableret ketcherudlån og boldsalg i klubhuset, hvilket der har været stor brug af blandt klubbens medlemmer, og som derfor videreføres til næste sæson.

På træningsfronten har klubben igen i år tilbudt flere junior- og seniortræningshold. Tak til alle involverede trænere, Kasper Beyer, Sebastian Lund, Torsten Last og Ole Mikkelsen for at dele sine tenniskundskaber med børn og voksne. Torsten og Ole var bl.a. medvirkende trænere på vores træningshold for junior-turneringsspillere, hvor 5 juniorer for første gang deltog i turneringer på Sjælland i Slagelse og AB på en fællestur i løbet af foråret.

På turneringsfronten blev der igen afholdt en række mindre turneringer fordelt hen over udendørssæsonen. Først var der igen DTF turneringen, Svaneke Open Junior, som blev afholdt sammen med et klubmesterskab i U14 i starten af sommeren, efterfulgt af Grisby Open senere på sommeren – igen varetaget med succes af Klaus og Gitte Nørregaard. Tak for det. Til sidst i september blev Bornholmsmesterskaberne 2024, pga. forsinkelse med omlægning af banerne i Nexø, afviklet på STKs anlæg. Aftalen er, at BM 2025, som skulle finde sted i Svaneke, nu afholdes af og på Nexø Tennisklubs nye baner. Som vindere af BM fra STK kan vi sige tillykke til Klaus og Gitte i Mix-double veteran, Klaus i herresingle C, Kasper Juhl-Berg i herresingle B, og Torsten Last og undertegnede i herredouble A. I alt var der deltagelse fra 17 STK spillere. Rigtig flot!

Her til sidst skal der som altid lyde en kæmpe tak til Ole Mikkelsen, for at varetage baner og anlæg. Din indsats er uvurderlig og kommer så mange tennisspillere til gode. Der skal desuden også lyde en tak til den faste skare som mødte op til baneklargøringer i starten af sæsonen og vinterklargøring i den anden ende.

Som i de foregående år har Else haft tjansen med at gøre rent i vores klubhus i løbet af sommersæsonen. En stor tak til Else for dette!

Til allersidst en stor tak til alle de frivillige som bakker op om klubben og vores fælles perle af et tennisanlæg.

Jannik Kofoed-Nørgaard, Feb 2025.